《过东义庄感旧而作》
明代·湛若水

遵河过义庄，忆昔史子贤，三以义让业，附郭二顷田。

养贤为国桢，有功人不然。又闻溧阳谣，赈饥破什千。

焚券公煤山，允殖王所天。有功蒙不韪，养贤以殖氓。

贪夫多灭义，反为世人怜。三代直道行，天运亦何愆？

嗟亦已焉哉，问天天不言。矢时告来裔，感义同勉旃。

作者简介：（1466—1560）广东增城人，字元明，号甘泉。少师事陈献章。弘治十八年进士，授编修。历南京国子监祭酒，南京吏、礼，兵三部尚书。在翰林院时与王守仁同时讲学，主张“随处体认天理”，“知行并进”，反对“知先行后”，与阳明之说有所不同。后筑西樵讲舍讲学，学者称甘泉先生。卒谥文简。著有《心性图说》、《格物通》、《甘泉集》等。